Niderlandiyalik sobiq futbolchi Patrik Klyuyvertning 9 yoshli o‘g‘li «Barselona» bolalar jamoasida debyut o‘yinini o‘tkazdi va ilk o‘yindanoq gol urishni boshladi. Bu haqda Patrikning o‘zi Instagram sahifasida xabar bergan. Shu yil iyulida Sheyn Klyuyvert sport atributlari brendi bilan shartnoma imzolagan eng yosh futbolchiga aylangandi. 9 yoshli futbolchi avgust oyida PSJ safidan «Barselona»ga o‘tdi. Patrik Klyuyvert futbolchilik faoliyati davomida «Ayaks», «Milan» va «Barselona» klublari safida o‘ynagan, shu yil yoziga qadar «PSJ»da sport direktori sifatida ishlab kelayotgandi.